Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Efesofo 4:1-32
4 Enti me a meyɛ ɔdeduani+ wɔ Awurade mu no srɛ mo sɛ monnantew sɛnea ɛfata+ ɔfrɛ a wɔde afrɛ mo+ no,2 ahobrɛase adwene+ ne odwo nyinaa mu, abodwokyɛre+ mu, na mo ne mo ho ntena ɔdɔ+ mu,3 na monyere mo ho denneennen mfa asomdwoe koroyɛ hama ntena ase honhom biakoyɛ mu.+4 Nipadua biako+ na ɛwɔ hɔ ne honhom biako,+ sɛnea wɔafrɛ mo anidaso biako mu+ no;5 Awurade biako,+ gyidi biako,+ asubɔ biako;+6 Onyankopɔn biako+ ne obiara Agya a odi obiara so na ɔfa obiara so na ɔwɔ obiara mu no.7 Na wadom+ yɛn mu biara sɛnea Kristo asusuw akyɛde+ no de ama yɛn.8 Enti ɔka sɛ: “Bere a ɔforo kɔɔ ɔsoro no, ɔde nnommum kɔe; ɔde nnipa mae sɛ akyɛde.”+9 Sɛ ɔka sɛ ‘ɔforo kɔe’+ a, ɛkyerɛ dɛn? Ɛnyɛ nea ɛkyerɛ ara ne sɛ osian baa fam nso, kyerɛ sɛ, asase so?+10 Nea osianee no, ɔno ara ne nea ɔforo+ kɔɔ baabi a ɛboro ɔsoro+ nyinaa so no sɛnea ɛbɛyɛ a ɔbɛhyɛ nneɛma nyinaa mã.+11 Na ɔde ebinom ama sɛ asomafo,+ ebinom adiyifo,+ ebinom asɛmpakafo,+ ebinom ahwɛfo ne akyerɛkyerɛfo,+12 na wɔde ateɛteɛ+ akronkronfo no ama ɔsom adwuma no, na wɔde asi Kristo nipadua+ no,13 akosi sɛ yɛn nyinaa bɛyɛ biako wɔ gyidi ne Onyankopɔn Ba no ho nokware nimdeɛ mu, ayɛ ɔbarima a wanyin awie+ adi mũ sɛnea Kristo a ɔne susude a ɛyɛ pɛ no te;+14 na yɛankɔ so anyɛ nkokoaa a nkyerɛkyerɛ mframa biara wosow wɔn+ biribiri te sɛ asorɔkye de wɔn di akɔneaba+ denam nnipa nnaadaa+ so, denam nnɛɛdɛe ne bradato so.15 Mmom no momma yɛnka nokware+ mfa ɔdɔ so nnyin+ wɔ nneɛma nyinaa mu nkɔ Kristo a ɔne ti+ no mu.16 Ne mu na nipadua+ no nyinaa akeka atoatoam pɛpɛɛpɛ na ɛyɛ adwuma bom ma kwaa biara de nea ehia ma sɛnea kwaa biara dwumadi te, na ama nipadua no anyin ayɛ den wɔ ɔdɔ mu.+17 Enti meka eyi na midi ho adanse Awurade mu sɛ monnnantew sɛnea amanaman no nantew+ wɔn adwenhunu mu+ no bio,18 na wɔn adwene aduru sum,+ na wɔyɛ Onyankopɔn nkwa ho ananafo,+ efisɛ wonni nimdeɛ+ na wɔn koma apirim.+19 Esiane sɛ wɔatoto wɔn ani awe+ nti, wɔde wɔn ho maa ahohwibra+ yɛɛ afide+ nyinaa bi anibere so.+20 Nanso moansua sɛ Kristo te saa,+21 efisɛ ampa ara, motee ne nsɛm, na wɔnam no so kyerɛkyerɛɛ mo+ sɛnea nokware+ a ɛwɔ Yesu mu no te,22 sɛ munyi nipasu dedaw+ a ɛne mo kan abrabɔ no hyia, a ɛresɛe+ wɔ ne nnaadaa akɔnnɔ+ mu no ngu;23 mmom no, momma wɔnkɔ so nyɛ mo foforo wɔ tumi a ɛkanyan mo adwene no mu,+24 na monhyɛ+ nipasu foforo+ a wɔbɔɔ no+ sɛnea Onyankopɔn pɛ wɔ nokware trenee+ ne nokwaredi pintinn mu no.25 Enti afei a moayi nkontompo+ agu yi, mo mu biara nka nokware nkyerɛ ne yɔnko,+ efisɛ yɛyɛ yɛn ho yɛn ho akwaa.+26 Mo bo mfuw, nanso monnyɛ bɔne;+ mommma owia nnkɔtɔ mo so mo abufuw mu,+27 na mommma Ɔbonsam kwan+ nso.28 Mma ɔkorɔmfo nnwia ade bio,+ na mmom ɔnyɛ adwumaden, mfa ne nsa nyɛ adwuma pa,+ na ama wanya biribi a ɔde bɛma nea ahia no.+29 Mommma asɛm a aporɔw mmpue mmfi mo anom,+ na mmom asɛm biara a eye ma nkɔso a ehia, na ɛde nsɛm a mfaso wɔ so ama atiefo.+30 Bio nso, monnhow Onyankopɔn honhom kronkron a wɔde asɔ mo ano+ ama da a wɔnam agyede so begye mo+ no werɛ.+31 Momma wonyi menasepɔw+ nyinaa ne abufuw ne bobɔne ne nkekawmu ne kasatia+ mfi mo mu, ɛne adebɔne biara.+32 Mmom no, mo ne mo ho nni wɔ ayamye+ ne ayamhyehye+ so, na mumfi mo pɛ mu mfa bɔne mfirifiri mo ho, sɛnea Onyankopɔn nam Kristo so de firii mo+ koraa no.
twi_Latn twi_Latn twi_Latn twi_Latn